text: Motorvej åben igen - ingen er kommet alvorligt til skade
  15 september 2018 kl. 11.13
  Sønderjyske Motorvej var lørdag over middag spærret i sydgående retning ved Aabenraa.
  Opdatering: Motorvejen er nu åben igen, det skriver Syd- og Sønderjyllands Politi. Tre biler var impliceret i uheldet, der førte til afspærringen. Fem personer er kørt til kontrol på sygehuset; ingen af dem er kommet alvorligt til skade.
  Der er sket et færdselsuheld med flere implicerede biler i sydgående retning på motorvej E45 ved Aabenraa mellen afkørsel 72 og 73. 
  Politiet spærrer nu strækningen mens tilskadekomne bringes væk fra området, og oprydningen er igang.
  Trafikken ledes væk ved afkørsel 72. Politiet kan endnu ikke sige noget om, hvor længe motovejen vil være lukket for trafik.
  Færdselsuheld på Sønderjyske MTV, E45 i sydlig retning mellem afk. 72 og afk. 73 ved Aabenraa. Flere biler impliceret. Giv plads til udrykningskøretøjer og vær opmærksom. #politidk
  
  